Livornas
Livornas – miestas Italijos šiaurės vakaruose, Toskanos srityje, prie Ligūrijos jūros. Didžiausias Toskanos uostas. Mieste vystoma laivų statyba, naftos perdirbimas, mašinų gamyba, elektrotechnikos, stiklo, chemijos, maisto pramonė. Livorno apylinkėse – juodoji ir spalvotoji metalurgija. Yra jūrų akademija, keli teatrai. Livorne yra XVI–XVIII a. architektūros paminklų.